Oficialusis leidinys L 075 , 24/03/2000 p. 0001 - 0002



Tarybos Reglamentas (EB) Nr. 616/2000 2000 m. kovo 20 d. iš dalies keičiantis Reglamentą (EEB) Nr. 737/90 dėl reikalavimų, keliamų trečiųjų šalių kilmės žemės ūkio produktų importui po Černobylio atominės elektrinės avarijos EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą, kadangi: (1) Reglamente (EEB) Nr. 737/90 [1] buvo nustatyti didžiausi leidžiami trečiųjų šalių žemės ūkio produktų, skirtų žmonėms vartoti, radioaktyvumo lygiai, kuriuos turi atitikti importuojama produkcija ir kuriais vadovaudamosi šalys narės atlieka kontrolę. Minėtasis reglamentas turi būti taikomas tik iki 2000 m. kovo 31 d, (2) Priežastys, kurios buvo svarbiausios tuo metu, kai minėtasis reglamentas buvo priimtas ir išplėstas, išlieka aktualios, kadangi tam tikrų žemės ūkio produktų, pagaminamų trečiosiose šalyse, labiausiai nukentėjusiose nuo avarijos, radioaktyviojo užterštumo lygis vis dar viršija didžiausius leistinus radioaktyvumo lygius, nustatytus tame reglamente; (3) Komisijos reglamentu (EB) Nr. 1661/1999 [2], pataisančiu Komisijos reglamentą (EEB) Nr. 1983/88 [3], inter alia, nustatomos konkrečios sąlygos, sugriežtinančios nesukultūrintų grybų importo iš tam tikrų trečiųjų šalių kontrolę; (4) Dabar mokslo įrodyta, kad produktų, gaminamų iš rūšių, gyvenančių ir augančių miškuose bei miškinguose plotuose,užterštumas ceziu-137 po Černobylio avarijos iš esmės priklauso nuo šio radionuklido pusėjimo trukmės, kuri yra apie 30 metų; (5) patirtis, sukaupta atliekant Reglamento (EEB) Nr. 737/90 4 straipsnyje minimą kontrolę ir ypač tikrinant importuojamus džiovintus grybus, parodė, kad, siekiant išlikti nuosekliems, visų koncentruotų ar džiovintų produktų didžiausius leistinus užterštumo lygius, išvardytus to reglamento 3 straipsnyje, reikia nustatyti ir taikyti atgamintiems ir jau vartoti paruoštiems produktams; (6) Tarybos reglamente (Euratomas) Nr. 3954/87 [4] buvo nustatyti didžiausi leistini maisto produktų ir pašarų radioaktyvaus užterštumo dėl branduolinės avarijos arba dėl bet kokio kitos branduolinės avarijos lygiai. Tokiais atvejais būtina užtikrinti, kad visos taikomos priemonės būtų nuoseklios; (7) rekomenduotina antrą kartą išplėsti Reglamentą (EEB) Nr. 737/90; (8) priemonės, būtinos, kad būtų vykdomas Reglamentas (EEB) Nr. 737/90, turėtų būti priimtos remiantis 1999 m. birželio 28 d. Tarybos sprendimu 1999/468/EB, nustatančiu Komisijos naudojimosi jai suteiktais įgyvendinimo įgaliojimais tvarką [5], PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 737/90 iš dalies keičiamas taip: a) 3 straipsnis pakeičiamas taip: "3 straipsnis 2 straipsnyje minimi didžiausi leistino radioaktyvumo lygiai yra tokie: didžiausias leistinas savitasis Cs-134 ir Cs-137 radioaktyvumo lygis yra7: - 370 Bq/kg pienui ir pieno produktams, išvardintiems II priede, bei maisto produktams, specialiai skirtiems maitinti kūdikius per pirmuosius keturis – šešis gyvenimo mėnesius ir atitinkantiems šios kategorijos asmenų mitybos poreikius bei pateikiamiems mažmeninei prekybai pakuotėse, kurios yra aiškiai pažymėtos ir ant jų yra užrašas "kūdikių maistas";, - 600 Bq/kg visiems kitiems produktams."; b) 7 straipsnis pakeičiamas taip: "7 straipsnis 1. Komisijai padeda komitetas. 2. Kai daroma nuoroda į šią straipsnio dalį, taikomi Sprendimo 1999/468/EB 5 ir 7 straipsniai. Sprendimo 1999/468/EB 5 straipsnio 6 dalyje nustatytas laikotarpis yra vienas mėnuo. 3. Komitetas nustato savo darbo tvarkos taisykles."; c) 8 straipsnio antra pastraipa pakeičiama tokiu tekstu: "Jo galiojimo laikas baigiasi: 1. 2010 m. kovo 31 d., jeigu Taryba nenustato ankstesnės datos, ypač tuo atveju, jeigu 6 straipsnyje minėtų produktų, kuriems šis reglamentas nebegalioja, sąrašas apima visus žmonėms vartoti tinkamus produktus, kuriems yra taikomas šis reglamentas; 2. Įsigaliojus Reglamento (Euratomas) Nr. 3954/87 2 straipsnio 1 dalyje numatytam Komisijos reglamentui, jeigu jis įsigalios iki 2010 m. kovo 31 d." 2 straipsnis Šis reglamentas įsigalioja po jo paskelbimo "Europos Bendrijų oficialiajame leidinyje" dienos. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. kovo 20 d. Tarybos vardu Pirmininkas J. Gama [1] OL L 82, 1990 3 29, p. 1. Reglamentas su pakeitimais, padarytais Reglamentu (EB) Nr. 686/95 (OL L 71, 1995 3 31, p. 15) [2] OL L 197, 1999 7 29, p. 17 [3] OL L 174, 1988 7 6, p. 32 [4] OL L 371, 1987 12 30, p. 11. Reglamentas su paskutiniais pakeitimais, padarytais Reglamentu (Euratomas) Nr. 2218/89 (OL L 211, 1989 7 22, p. 1) [5] OL L 184, 1999 7 17, p. 23 --------------------------------------------------